Μωντ Τσάουορθ

Η Μωντ του Τσάουορθ, αγγλ.: Maud de Chaworth (2 Φεβρουαρίου 1282 – 3 Δεκεμβρίου 1322) ήταν Αγγλίδα ευγενής και πλούσια κληρονόμος. Ήταν το μοναχοπαίδι του Πάτρικ του Τσάουορθ. Λίγο πριν από τις 2 Μαρτίου 1297 παντρεύτηκε τον Ερρίκο 3ο κόμη του Λάνκαστερ, από τον οποίο απέκτησε επτά παιδιά.

 Βιογραφία 
Η Mωντ ήταν κόρη του σερ Πάτρικ ντε Τσάουορθ, βαρόνου του Kίντουελυ, στο Καρμάρδενσιρ της Νότιας Ουαλίας και της Iσαβέλλας του Μπωσάμπ. Ο εκ μητρός παππούς της ήταν ο Γουλιέλμος του Μπωσάμπ, 9ος κόμης του Γουόρικ. Ο πατέρας της απεβίωσε στις 7 Ιουλίου 1283, θεωρούμε ότι αυτός ήταν 30 ετών. Η πατρική της γραμμή ήταν από το Κάστρο του Σώρσες (Chaources, τώρα Sourches), στην Κοινότητα του Σαιντ Συμφοριάν, κοντά στο Λε Μαν στην κομητεία του Mαιν την εποχή της "αυτοκρατορίας" των Ανδεγαυών.  Τρία χρόνια αργότερα, το 1286, η Iσαβέλλα του Μπωσάμπ παντρεύτηκε τον Ούγο Ντησπένσερ τον Πρεσβύτερο και απέκτησε από αυτόν δύο γιους και τέσσερις κόρες. Αυτό έκανε τη Mωντ ετεροθαλής αδελφή του Ούγου Ντησπένσερ του Νεότερου. Η μητέρα της απεβίωσε το 1306.

Η Mωντ ήταν μόλις ενός έτους, όταν απεβίωσε ο πατέρας της, και το τέλος του την έκανε μία πλούσια κληρονόμο. Ωστόσο επειδή ήταν βρέφος, έγινε κηδεμόνας της η Ελεονώρα της Καστίλης, σύζυγος τού Εδουάρδου Α'.

Μετά το τέλος της βασίλισσας Ελεονώρας το 1290, ο βασιλιάς ανέθεσε την κηδεμονία και την εύρεση γαμπρού τής Μωντ στον αδελφό του Εδμόνδο Κράουτσμπακ κόμη του Λάνκαστερ στις 30 Δεκεμβρίου 1292. Ο Eδμόνδος κανόνισε τον γάμο μεταξύ τής Mωντ και ενός από τους γιους του, Ερρίκου,  που είχε από τη σύζυγό του Λευκή του Αρτουά, ανιψιά του Λουδοβίκου Θ¨ της Γαλλίας και χήρας βασίλισσας της Ναβάρρας από τον πρώτο της γάμο.

 Οικογένεια 
Η Mωντ και ο Ερρίκος παντρεύτηκαν λίγο πριν από τις 2 Μαρτίου 1297. Ο Ερρίκος ήταν λίγο μεγαλύτερος, έχοντας γεννηθεί πιθανώς το 1280 ή το 1281. Η Mωντ έφερε την περιουσία τού πατέρα της στον γάμο, συμπεριλαμβανομένης τής γης στο Χάμσιρ, το Γκλαμόργκαν, το Γουίλτσιρ και το Καρμάρδενσιρ. Η Mωντ περιγράφεται συχνά ως «κόμισσα του Λέστερ» ή «κόμισσα του Λάνκαστερ», αλλά ποτέ δεν έφερε τούς τίτλους, καθώς απεβίωσε το 1322, πριν τους παραλάβει ο σύζυγός της.

Η Μωντ και ο Ερρίκος είχαν επτά παιδιά:
 Λευκή (π.1302/5 - π/1380), παντρεύτηκε τον Τόμας Γουέικ, 2ο βαρόνο Γουέικ του Λίντελ.
 Ερρίκος του Γκρόσμοντ (π.1310 – 1361), δούκας του Λάνκαστερ, ένας από τους μεγάλους Άγγλους μεγιστάνες του 14ου αι.
 Mατθίλδη (  – 5 Μαΐου 1377), κόμισσα του Άλστερ.
 Ιωάννα (  – 1345), παντρεύτηκε τον Ιωάννη του Μόουμπρεϋ, 3ο βαρόνο Mόουμπρεϋ
 Iσαβέλλα, ηγουμένη τού Έιμσμπουρυ (  – μετά το 1347), ηγουμένη τού αβαείου Άμσμπουρυ.
 Ελεονώρα (1318–1372), παντρεύτηκε πρώτα τον Ιωάννη του Μπωμόν, 2ο βαρόνο Μπωμόν (απεβ. το 1342), μετά τον Ρίτσαρντ Φιτζάλαν, 3ο κόμη του Άρουντελ.
 Mαρία (π.1320–1362), παντρεύτηκε τον Χένρι Πέρσι, 3ο βαρόνο Πέρσι.

 Σημειώσεις 

 Αναφορές 
 Commire, Anne, and Deborah Klezmer, eds. «Μοντ Τσάγουορθ». Οι γυναίκες στην παγκόσμια ιστορία. 1999.
 Hallam, Elizabeth, επιμ. Τέσσερις γοτθικοί βασιλιάδες . Νέα Υόρκη, Νέα Υόρκη: Weidenfeld & Nicolson, 1987. 133, 117, 126
 Cantor, Norman F. The Last Knight : Το Λυκόφως του Μεσαίωνα και η Γέννηση της Σύγχρονης Εποχής. New York: Free P, 2004.
 Μπίνσκι, Πολ. Το Αβαείο του Γουέστμινστερ και οι Plantagenets : Kingship and the Representation of Power, 1200–1400. Νέα Υόρκη: Yale UP, 1995.

Κατηγορία:Άγγλοι ευγενείς